# berroc'h
## Brezhoneg
### Etimologiezh

    Savet diwar an anv-gwan berr hag an dibenn-ger -oc'h.

### Furm anv-gwan

berroc'h /ˈbɛrːɔx/
* Derez-uheloc'h an anv-gwan berr
** Dentet brao ec'h ê ma mestrès, plantet int 'vel percho piz, Darn 'zo hirroc'h, darn 'zo berroc'h, ar berra keit ha ma biz. — (Fañch an Uhel, Soniou Breiz-Izel 2, Pariz, 1891, 1971, p. 118.)
** Daou hent a gas diouz Kermoal da Gerdrizek : an hent bras ez eus kalz a dro gantan, e-lec'h ar wenojenn eün-tenn a droc'h kalz berroc'h, nemet ma tremen dre lanneg « Toull ar C'horrig ». — (Ivon Krog, Eur Zac'had Marvailhou, Buhez Breiz, Kemper, 1924, p. 152.)
** Berroh e vez kavet an amzer. — (Jules Gros, Le trésor du breton parlé Première Partie, 1966, p. 71.)
* Berroc'h eget :
** Ha da c'housperoù ma 'n divije mall ar maer da vont da ober ur barti domino, pe un abadenn c'hoari-voulloù, e vije barnet ar person, pe 'vije kontant pe ne vije ket, da ganañ un tamm Laudate, rak berroc'h eo eget an Exitu Israel... — (Lan Inizan, Emgann Kergidu 1, Brest, 1877, eil emb. Al Liamm 1977, p. 14.)
** Ar brinsez a oa koantik-koant, nemet eun tammig bihan berroc'h he gar dehou eget an hini all. — (Ivon Krog, Eur Zac'had Marvailhou, Buhez Breiz, Kemper, 1924, p. 86.)
** Kalonek hep bezañ brabañser, e klaske, da gentañ, lakaat ar re m'en emganne outo da ankounac'haat e oa berroc'h unan eus e zivrec'h eget an hini all. — (Langleiz, Romant ar Roue Arzhur/levrenn I : Marzhin, Al Liamm, 1975, p. 69.)
* Berroc'h evit :
* Berroc'h-berr : muioc'h-mui berr
** Berroc'h-berr e teued da vezañ gant an traouachoù-se dre ma pade ar brezel. — (Abeozen, Pirc'hirin Kala-Goañv, Al Liamm, eil emb. 1986, p. 138.)
* Berroc'h-berrañ : muioc'h-mui berr
* Dirak an anv-kadarn :
** — [...]. Me a ia da ober berroc'h tro, ha kalz didrousoc'h ; [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 160.)
** Berroc'h korf en deus hemañ. — (Jules Gros, Le trésor du breton parlé Troisième Partie, 1974, p. 242.)
* Kavout berroc'h an amzer :
** — Penaos tremen an noz amañ ? Mar karet e c'hoarifomp d'an diñsoù, da c'hortoz an deiz da dont ? Berroc'h e kavfomp an amzer. — (Fañch an Uhel, Kontadennoù ar Bobl/1, Al Liamm, 1984, p. 65.)
** — [...]. E-pad ma 'z edos-te o foeta bro, me am beus kemeret anezo em zi ; hag o veva evel-se hon teir, me a gave berroc'h an amzer. [...]. — (G. MILIN, Gwechall-goz e oa..., Kemper, 1924, p. 13.)

#### Gerioù enepster

* hiroc'h

#### Krennlavaroù

* Berroc'h e vez an teod pa vezer war al lec'h. — (?, p. ?.)